சில நாட்களில்

சில நாட்களில் மதுரபாரதி சில நாட்களில் மனம் மிக நொய்தாய் இருக்கிறது ஏதோ ஒரு அநாதை சுவரத்திற்கும் இனங்காணாத பரிமளத்திற்கும் கண்ணீர்ச் சுரப்பிகளை உசுப்பிவிட்டு வேடிக்கை பார்க்கிறது பார்க்கமுடியாத அஸ்தமனத்தில் மேக விளிம்பை நெருப்பேற்றிவிட்டு சீறிப்பிரியும் கிரணங்களுக்கு தேக மயிர்களாலே அஞ்சலிக்க வைக்கிறது. வயிறொட்டிய தெருநாய் எதேச்சையாய்ப் பார்க்கும் பொறிவிழிகளிலே சகோதரம் விரியும் சமிக்ஞை படிக்கிறது. மனம் நொய்தான இந்த நாட்கள்தாம் இதர நாட்களின் பளுவை சல்லிசாய்ச் சுமக்க தோளுக்கு உரமூட்டுவன